《答龙江诸友韵》
明代·张善昭

卜居仙里总豪家，几欲过从隔水涯。岩下流杯分涧水，石边移水埽松花。

清秋别梦魂应断，明月离怀兴独嘉。何日一樽能邂逅，开颜醉倒玉山斜。

作者简介：（1453—1515）广东顺德人，字彦充。天顺间举人。授兵部司务，以才干为尚书余子俊所器重。超拜四川按察司佥事，职掌屯田。被劾谪凤阳府通判，转临江府通判。上书请宥练子宁、魏安生等，乞复其家。寻致仕。